ครัวลีลาวดี
แฟนเคยทานตอนเด็กๆ บอกว่าอร่อยมาก คนทานเยอะมาก แต่ปัจจุบันดูเงียบๆไปค่ะ

มีป้ายบอกตำแหน่งร้านอยู่ปากซอย ต้องคอยสังเกตค่ะร้านอยู่ด้านขวามือ

บรรยากาศโดยรอบ ดูสดชื่น ร่มเย็นดีค่ะ ต้นไม่เล็กใหญ่ รอบร้าน

มีคุณแม่กะลูกสาวมาช่วยกันต้อนรับ แนะนำอาหาร

วันที่ไปทาน เป็นช่วงหน้าร้อน อากาศเลยอบอ้าวหน่อยค่ะ 

ได้สั่งอาหารทานกัน 3 อย่างค่ะ
0. ข้าวสวย จานละ 10฿
- หอม
- นุ่ม
- เม็ดรียาวสวย
1. หมูแดดเดียวทอด 120฿
- หน้าตาสวยงาม
- หมูรสเค็มไปนิดค่ะ แต่ถือว่ารสชาติโอเคเลยค่ะ ชอบอยู่ค่ะ
- ไม่เหนียว ไม่แข็ง ทานง่าย  เด็กทานได้ ผู้ใหญ่ทานดี
- จานนี้ 'ชอบ' ค่ะ
2. ทานตะวันผัดน้ำมันหอย 80฿
- จานใหญ่มากกกกกก
- มีกลิ่นเขียวของต้นทานตะวันหน่อยๆ (น่าจะปกติ เพราะจากที่เคยกินที่อื่นมาก็มี)
- รสออกหวานนำ ก็โอเคนะคะ
- ทานติดๆกันอาจรู้สึกเอียน
3. แกงส้มชะอมกุ้ง 80฿
- กุ้งตัวขนาดกลางค่อนไปทางใหญ่
- กุ้งสดมากกกกก เนื้อหวาน เลิฟๆ (ไม่เป็นกุ้งแช่แข็งกรุบๆ)
- เครื่องแกงส้ม ถือว่าแม่ครัวมือหนักใช้ได้เลยค่ะ รู้สึกถึงเครื่องมากๆ ตักได้เนื้อข่าเน้นๆค่ะ
- ไข่ชะอม ก็เยอะมาก น่าจะไข่ 2-3 ฟองได้
- ดูชามไม่ใหญ่ แต่ชามก้นลึกมากค่ะ อิ่มมากกกกก
- ปกติ ไม่ค่อยทานแกงส้ม แต่ได้ทานชามนี้ รู้สึกรักชามนี้และแม่ครัวมากเลยค่ะ >_< 
- รู้สึกชามนี้ ทางร้านอาจขาดทุน

>>> เป็นไหมคะ เวลาทานอาหารจานไหน เราจะรู้สึกได้ถึงความเอาใจใส่ในการปรุงอาหาร ความพิถีพิถันของแม่ครัว
>>> เหมือนตัวเองจะเว่อๆ แต่มันรู้สึกชอบแม่ครัว แม่ลูกและอาหารร้านนี้มากๆเลยค่ะ 
>>> อยากให้ทุกคนได้ทานอาหาร ที่ปรุงด้วยความเอาใจใส่ ที่ร้านนี้จังค่ะ
>>> เป็นกำลังใจให้ครัวลีลาวดีนะคะ อยากให้มีร้านอาหารดีๆ แบบนี้ค่ะ